เอาจริงๆ ตอนนั้นไปมีเพศสัมพันธ์มาครับ ถุงยางก็ใส่ แต่พอเสร็จกิจแล้ว ตื่นมาตอนเช้ามีอาการปวดครับ 2-3 วันมันเริ่มบวมข้างซ้ายเป็นก้อนแข็งๆติดกับไข่เลยครับ จับแล้วก็ไม่ปวด และปวดท้องอยากถ่ายบ่อยมากๆ เปนประมาณ4-5 วันอาการปวดก็ลดลงนะครับแต่ยังมีก้อนอยู่ และผ่านไปอีก2วัน อาการปวดเริ่มกับมาแปปรุ่นแรงขึ้นเลยครับ แถมไข่ยังโตเท่ากับไข่ไก่ที่เรากินทุกวันด้วย มันเป็นอะไรหรอครับช่วยบอกผมที ผมกลัวมากๆครับ
สวัสดีค่ะ การปวดและบวมบริเวณอัณฑะอาจเกิดจาก- อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์- อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้- ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ- เส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้- ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง- ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก-โรคผิวหนังบริเวณอัณฑะ อาจมีตุ่มหรือผื่นให้เห็นภายนอกได้ดังนั้นมีสาเหตุที่เป็นไปได้หลายอย่าง แนะนำพบแพทย์เพื่อตรวจร่างกายให้ได้การวินิจฉัยที่แน่นอนค่ะการดูแลตัวเอง งดการมีเพศสัมพันธ์หรือการช่วยตัวเองไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดเพื่อบรรเทาอาการหากตอนนี้ปวดมากจนรบกวนการใช้ชีวิตประจำวัน หรือมีอัณฑะบวม แดง ร้อนมากขึ้น ควรรีบไปพบแพทย์